Escola Catalana d'Espeleologia - Federació Catalana d'Espeleologia
L’Escola Catalana d’Espeleologia és l’òrgan docent de la Federació Catalana d’Espeleologia.
L’Escola Catalana d’Espeleologia depèn de la Junta Directiva i és l’òrgan docent de la Federació Catalana d’Espeleologia. Els seus fins són:
La responsabilitat de la formació i el reciclatge de l’estament tècnic i docent de la Federació.
L’ensenyament, divulgació i promoció de l’Espeleologia i el Descens de Canyons i Engorjats i qualsevol altra disciplina que la Junta Directiva de la Federació atorgui de manera expressa en cada moment en l’àmbit de Catalunya.
La incorporació dels nous mètodes, tècniques i avenços adquirits en la pràctica de l’Espeleologia i el Descens de Canyons i Engorjats.
Responsable de la Comissió: Joaquim CASTAÑO (escola@espeleo.cat).
Són competències de l’Escola Catalana d’Espeleologia les següents:
L’ensenyament de l’Espeleologia i el Descens de Canyons i Engorjats i la formació del professorat i del quadre tècnic.
L’adaptació dels ensenyaments esportius en l’àmbit federat.
L’elaboració de propostes a la Junta Directiva sobre les condicions d’obtenció, expedició i homologació de títols que capacitin per a l’ensenyament de l’Espeleologia i el Descens de Canyons i Engorjats, a l’àmbit de federat, d’acord amb la legislació vigent.
L’elaboració, dins l’àmbit federat, de propostes a la Junta Directiva sobre la regulació dels requisits mínims que han de tenir els cursos d’Espeleologia i Descens de Canyons i Engorjats i altres disciplines expressament atorgades, referent a titulació del professorat que els imparteix, relació numèrica professorat-alumnat, continguts, activitats pràctiques per desenvolupar i temporalització.
I aquelles altres funcions que la Junta Directiva de la Federació cregui escaient d’atorgar-li.
L’Escola Catalana d’Espeleologia desenvoluparà la seva activitat d’acord amb l’Escola Catalana de l’Esport de la Secretaria General de l’Esport de la Generalitat de Catalunya.
L'Escola està formada per iniciadors, monitors i instructors voluntaris i tècnics d'esport en Espeleologia. Totes les persones que vulguin formar-ne part, han de presentar sol·licitud a (escola@espeleo.cat), han d'adjuntar copia de la titulació i disposar de llicència federativa de la FCE.